Leqdic-a yerza tarrayt n tsastant n wannar, d agmar n yismawen n yimɣan usejji, uqbel ad neffeɣ ɣer wannar n unadi nesteqsa imdanen d wid i nessen, akken ad aɣwelhen ar wid teɛna temsalt deg yimɣan n usejji, anda neffeɣ ɣer wannar ass n 05 di maɣres deg useggas n 2021, d win idumen azal n 25 n wussan, yal yiwen seg-neɣ inuda deg tudrin yessen akken ad aɣ d-semmin ismawen n yimɣan yellan deg temnaḍin-a, imi tarrayt n unadi deg ugmar tella-d srid ger umnadi d yimsulɣa, anda nesteqsa imdanen, imɣaren, timɣarin, irgazen, tulawin, llan yimsulɣa iqeblen ad nessexdem allalen n usekles, ad d-nefk kra n yisteqsiyen llan-d srid d wid yettwafahmen s tutlayt n yal ass.